Hvad med de 40-årige? | Debat | Fyens.dk
Hvad med de 40-årige?
KØREKORT: Det er nok rigtigt, at mange kører med hovedet under armen - og uden at tænke. (Sikkert procentvis flere under 25 år end over 70 år.)
At tvinge en hel befolkningsgruppe til tvungen teori- og køreprøve er en bekostelig sag. Af hensyn til trafiksikkerheden fik samfundet mere ud af at sætte de 40-årige på prøve, så kunne vi se, hvor mange der ville bestå!
Det bliver slået stort op, når en ældre begår en fejl. Nogle unges vilde kørsel er årsag til endnu mange ulykker. Erfaring - det er en billet til et tog, der er kørt. Men har man kørt bil i mange år og fulgt med i udviklingen, går alt lys vel ikke ud, fordi man fylder 70 år.
Ulla Jensen, Vinkelen 7, Agedrup